b'\n_START_ARTICLE_\nBrett Anderson\n_START_SECTION_\nZgodnje \xc5\xbeivljenje\n_START_PARAGRAPH_\nObiskoval je lokalno srednjo \xc5\xa1olo v mestu Stillwater v zvezni dr\xc5\xbeavi Oklahomi, kjer je bil kot dijak 4. letnika izbran v najbolj\xc5\xa1o ekipo dr\xc5\xbeave v letu 2006.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nAndersona je v drugem krogu nabora lige MLB leta 2006 izbrala ekipa Arizona Diamondbacks._NEWLINE_Decembra leta 2007 je bil nato udele\xc5\xbeen v menjavi. V zameno za Dana Harena in Connorja Robertsona so bili skupaj z njim k ekipi Oakland Athletics poslani \xc5\xa1e Dana Eveland, Greg Smith, Aaron Cunningham, Carlos Gonz\xc3\xa1lez in Chris Carter._NEWLINE_Leta 2008 je na Tekmi obetavne\xc5\xbeev na stadionu Yankee Stadium metal v eni menjavi in ni dovolil teka. Med obdobjem na stopnjama Class A in Double-A je skupno zbral 11 zmag in 4 poraze ter 101 izlo\xc4\x8ditev z udarci, dovoljeval pa po 3,62 teka. in bil imenovan v reprezentanco svoje dr\xc5\xbeave na Olimpijskih igrah v Pekingu tega leta. Skupaj z njo je na Igrah osvojil bronasto kolajno. _NEWLINE_Anderson je bil zgodaj cenjen kot obetaven mladi igralec, leta 2008 kot 36. najbolj\xc5\xa1i v ligi MLB, leta 2009 pa celo kot najbolj\xc5\xa1i pri svoji ekipi in skupno sedmi po mnenju ocenjevalcev Baseball America.\n_START_SECTION_\nLiga MLB\n_START_PARAGRAPH_\n6. julija 2009 na celotni tekmi proti ekipi Boston Red Sox ni dovolil teka med izlo\xc4\x8ditvijo 9 odbijalcev z udarci, s \xc4\x8dimer je postavil osebni rekord. To je bila njegova prva celotna tekma, in prva tovrstna brez dovoljenega teka._NEWLINE_19. julija 2009 je bil skozi 7,66 menjave brezhiben, a je nato Bobby Abreu \xc5\xbeogo odbil v poljo in kon\xc4\x8dal njegove upe o brezhibni tekmi. Po izhodu v 8. menjavi je dovolil skupno 2 udarca v polje in 0 prostih prehodov na bazo ali tekov. Dodal je \xc5\xa1e 6 izlo\xc4\x8ditev z udarci._NEWLINE_24. septembra 2009 je podrl rekord ekipe v izlo\xc4\x8ditvah z udarci metalca v svoji prvi sezoni v ligi iz leta 1977, po tem ko je na tekmi proti ekipi Texas Rangers zbral 6 izlo\xc4\x8ditev z udarci v 5,66 menjave._NEWLINE_Sezono je kon\xc4\x8dal z enajstimi zmagami in enajstimi porazi pri dovoljevanju 4,06 teka. Ekipo je vodil v zmagah, celotnih tekmah brez dovoljenega teka (1) in bil izena\xc4\x8den z Brettom Tomkom v izlo\xc4\x8ditvah z udarci s 150-imi. Prejel je 2 glasova za Novinca leta Ameri\xc5\xa1ke lige, vendar pa je nagrado na koncu prejel njegov mo\xc5\xa1tveni kolega, Andrew Bailey._NEWLINE_Anderson je sezono 2010 za\xc4\x8del z 6 menjavami brez dovoljenega teka na tekmi proti ekipi Seattle Mariners. Dovolil je 3 udarce v polje in prosti prehod na bazo ter zbral 4 izlo\xc4\x8ditve z udarci za prvo zmago za\xc4\x8detne peterke ekipe iz Oaklanda.\n_START_SECTION_\nZasebno \xc5\xbeivljenje\n_START_PARAGRAPH_\nAnderson je sin Franka Andersona, biv\xc5\xa1ega trenerja baseballa univerzitetne ekipe pri Oklahoma State University.'